લંડનઃ ક્રિકેટનું મક્કા કહેવાતા લોર્ડ્સ મેદાન પર મહિલા વિશ્વકપની ફાઇનલના ઐતિહાસિક દિવસે ક્રિકેટની નિયામક સંસ્થા મેરિબોર્ન ક્રિકેટ ક્લબ (એમસીસી)એ પોતાના નિયમમાં ફેરફાર કર્યો. ક્રિકેટનું મક્કા કહેવાતા લોર્ડ્સ મેદાનમાં સામાન્ય રીતે ઢોલ અને ડ્રમ લઈ જવા અને વગાડવા પર પ્રતિબંધ છે, પરંતુ યજમાન ઈંગ્લેન્ડ અને ભારત વચ્ચે ગઈ કાલે રમાયેલી આ મોટી મેચ માટે એમસીસીએ નિયમોમાં ફેરફાર કર્યો અને ભારતીય ચાહકોને ઢોલ લઈ જવાની મંજૂરી આપી દીધી.